Coba ceritain soal Nivea dalam bahasa melayu

NIVEA () ialah jenama penjagaan peribadi Jerman yang mengkhususkan dalam penjagaan tubuh. Ia dimiliki oleh syarikat yang berpangkalan di Hamburg, Beiersdorf Global AG. Syarikat ini diasaskan pada 28 Mac 1882, oleh Paul Carl Beiersdorf. Pada tahun 1890, ia dijual kepada Oscar Troplowitz. Troplowitz bekerja dengan perundingnya Paul Gerson Unna dan ahli kimia Jerman Isaac Lifschütz, membangunkan krim penjagaan kulit yang baru. Pada tahun 1900, Lifschütz menghasilkan emulsi air dalam minyak dengan Eucerit, emulsi stabil pertama. Inilah asal usul Eucerin. Nivea berasal dari perkataan Latin niveus, yang bermaksud "salji putih".

Semasa tahun 1930-an, Beiersdorf mula menghasilkan pelbagai jenis produk seperti minyak penyamakan, krim pencukur, syampu dan pembersih muka dan toner. Tanda dagangan "NIVEA" telah dirampas di banyak negara kerana Perang Dunia II. Hak tanda dagangan yang disita telah dibeli sepenuhnya oleh Beiersdorf. Semasa tahun 1980-an, jenama NIVEA berkembang menjadi pasaran global yang lebih luas. Krim dalam tin biru yang dikenali ramai sebagai NIVEA Crème, pertama dicipta dan dipasarkan pada tahun 1911.